**Դուքս Անտոն Ուլրիխի թանգարան** (*Herzog Anton Ulrich-Museum*), հին վարպետների պատկերասրահ, գտնվում է գերմանական Բրաունշվայգ քաղաքում՝ Ստորին Սաքսոնիայի հարավ–արևելքում։ Եվրոպայի հնագույն թանգարաններից է։ 2004 թվականին նշվել է թանգարանի հիմնադրման 250-ամյակը։

Թանգարանի հավաքածուի զգալի մասը հավաքագրել է Անտոն Ուլրիխ Բրաունշվեյգ Վոլֆենբյուտացին (1633—1714)՝ առաջին «լուսավորյալ բռնապետներից» մեկը, Պետրոս II կայսեր նախապապը։ Նա գումար չի խնայել քաղաքամերձ Զալցադալում գտնվող կալվածքը նկարներով և արձաններով զարդարելու համար (այն ավերվել է XIX դարում՝ վեստֆալյան արքա Ժերոմ Բոնապարտի հրամանով)։

Էրլանգենի համալսարանի հիմնադիր ֆիզիկոս Դանիել դե Սուպերվիլի առաջարկով թանգարանը դարձել է հանրային։ Հասարակական այցելությունների համար այն բացվել է 1754 թվականին՝ Բրիտանական թանգարանի հիմնադրումից մեկ տարի անց։ Հավաքածուն ներառում է Հյուսիսային Եվրոպայի հանրահայտ վարպետների՝ Կրանախի, Հոլբայնի, Անտոնիս վան Դեյքի, Ռուբենսի, Ռեմբրանդի, Վերմեերի, Յոախիմ Լունի գործերը։ Վելֆերի դինաստիայի մայոլիկայի հավաքածուն համարվում էր ամենահարուստը տվյալ ժամանակի համար։ Թանգարանի յուրօրինակ ցուցանմուշներից է Մաթեուս Շվարցի ձեռագիր «Նորաձևության գիրքը»։

Նապոլեոնյան պատերազմների ժամանակ ֆրանսիացիները նրբանկատ չեն գտնվել Գերմանիայի իշխանների հավաքածուների նկատմամբ և իրենց հավանած գլուխգործոցները տեղափոխել են Լուվր։ Ռազմական գործողությունների ավարտից հետո Վելֆերի դինաստիային հաջողվել է հասնել կորսված արժեքների ռեստիտուցիայի։ XIX դարում համաեվրոպական հռչակ էր ձեռք բերել փորագրությունների հարուստ հավաքածուն, իսկ դուքս Ուլրիխի հավաքածուի մի մասը դարձել է Բրաունշվեյգի բնագիտական թանգարանի հիմքը։

1887 թվականից թանգարանի գեղարվեստի հավաքածուն ցուցադրվում է նեոռենեսանսի ոճով կառուցված շենքում, որը հատուկ նախագծել է ճարտարապետ Օսկար Զոմերը։ Միջնադարյան ցուցանմուշները ցուցադրվում են Դանկվարդերոդե ամրոցում։

* Հավաքածուի գլուխգործոցներից
* Ջորջոնեի ենթադրյալ ինքնադիմանկարըՋորջոնեի ենթադրյալ ինքնադիմանկարը
* Կրանախ․ Մարտին Լյութեր Քինգի դիմանկարԿրանախ․ Մարտին Լյութեր Քինգի դիմանկար
* Ռուբենս․ ՀուդիթՌուբենս․ Հուդիթ
* Վերմեերի նկարներից՝  «Գինու գավաթով աղջիկը»Վերմեերի նկարներից՝ «Գինու գավաթով աղջիկը»
* Ռեմբրանդի վերջին նկարներից մեկըՌեմբրանդի վերջին նկարներից մեկը

Ծանոթագրություններ
------------------

1. ↑
2. ↑  "Die Kunst ist zurück". *Zeit Online* (in German).`{{cite web}}`: CS1 սպաս․ չճանաչված լեզու (link)
3. ↑  "BBC News - Fashion: The accountant who created the first book of fashion". *BBC News*.
4. ↑  "Das Herzog Anton Ulrich-Museum". *3landesmuseen.de* (in German). Արխիվացված է the original 2018 թ․ դեկտեմբերի 27-ին. Retrieved 2021 թ․ նոյեմբերի 28. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)

Արտաքին հղումներ
----------------

* Պաշտոնական կայք

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուս |
|  |
| 

|  Չափորոշչային վերահսկողություն |
| --- |
|  |
| BNE: XX97076 · BNF: 11995609p · CiNii: DA04669709 · GND: 9043-8 · ISNI: 0000000404311930 · LCCN: n50049849 · LNB: 000221183 · NKC: ko2003162286 · NLA: 35115936 · NSK: 000657791 · NUKAT: n00070445 · PTBNP: 129728 · SUDOC: 028040716 · VIAF: 154278018 · ULAN: 500306113 · WorldCat VIAF: 154278018 |

 |

 |